|  |  |
| --- | --- |
|  | **TAR objektas** |
|  | |

|  |  |  |
| --- | --- | --- |
|  |  |  |

|  |
| --- |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL TARPDISCIPLININIO ITIN GABIŲ MOKINIŲ UGDYMO PROGRAMOS FORMUOJAMŲ KLASIŲ GRUPIŲ SKAIČIAUS, MODULIŲ KRYPČIŲ, MAKSIMALAUS MOKINIŲ SKAIČIAUS ŠIOSE GRUPĖSE NUSTATYMO 2017–2018 IR 2018–2019 MOKSLO METAIS** |
| 2018 m. kovo 15 d. Nr. A-901 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir Tarpdisciplininio itin gabių mokinių ugdymo programos vykdymo ir paraiškų dalyvauti programoje teikimo tvarkos aprašo, patvirtinto Kauno miesto savivaldybės tarybos 2017 m. kovo 28 d. sprendimu Nr. T-172 ,,Dėl Tarpdisciplininio itin gabių mokinių ugdymo programos vykdymo ir paraiškų dalyvauti programoje teikimo tvarkos aprašo patvirtinimo“, 14 punktu:

1. N u s t a t a u, kad:

1.1. 2017–2018 mokslo metais pagal Tarpdisciplininio itin gabių mokinių ugdymo programą formuojamos:

1.1.1. keturios 3 klasių mokinių grupės;

1.1.2. trys 6 klasių mokinių grupės;

1.1.3. trys 10 klasių mokinių grupės;

1.2. 2017–2018 mokslo metais įgyvendinami šie Tarpdisciplininio itin gabių mokinių ugdymo programos moduliai:

1.2.1. matematikos ir gamtos mokslų (ugdoma viena 10 klasių mokinių grupė);

1.2.2. socialinių ir humanitarinių mokslų (ugdomos dvi 10 klasių mokinių grupės);

1.3. 2017–2018 mokslo metais formuojamose Tarpdisciplininio itin gabių mokinių ugdymo programos mokinių grupėse gali būti ne daugiau kaip po 17 mokinių;

1.4. 2018–2019 mokslo metais pagal Tarpdisciplininio itin gabių mokinių ugdymo programą formuojamos:

1.4.1. trys 3 klasių mokinių grupės, kuriose gali būti ne daugiau kaip po 17 mokinių;

1.4.2. trys 6 klasių mokinių grupės, kuriose gali būti ne daugiau kaip po 17 mokinių;

1.4.3. trys 10 klasių mokinių grupės, kuriose gali būti ne daugiau kaip po 17 mokinių;

1.4.4. keturios 4 klasių mokinių grupės; kuriose gali būti ne daugiau kaip po 17 mokinių;

1.4.5. trys 7 klasių mokinių grupės, kuriose gali būti ne daugiau kaip po 17 mokinių;

1.4.6. 11 klasių mokinių trys modulių grupės, kuriose gali būti ne daugiau kaip po 17 mokinių, ir (arba) devynios tyrimo grupės, kuriose gali būti ne mažiau kaip po 3 ir ne daugiau kaip po 6 mokinius.

2. P r i p a ž į s t u netekusiu galios Kauno miesto savivaldybės administracijos direktoriaus 2017 m. balandžio 7 d. įsakymą Nr. A-1368 „Dėl Tarpdisciplininio itin gabių mokinių ugdymo programos modulio krypčių, planuojamų formuoti klasių grupių skaičiaus ir mokinių maksimalaus skaičiaus šiose grupėse nustatymo 2017–2018 mokslo metais“ su visais pakeitimais ir papildymais.

3. Šis įsakymas gali būti skundžiamas Lietuvos Respublikos administracinių bylų teisenos ar Lietuvos Respublikos civilinio proceso kodekso nustatyta tvarka.

|  |  |
| --- | --- |
| Administracijos direktorius | Gintaras Petrauskas |